เตือนบาทผันผวนหนัก จ่ออ่อนกว่า36/ดอลล์
ธนาคารเตือนครึ่งปีหลังบาทผันผวนหนักจ่อรูดลึกกว่า 36/เหรียญสหรัฐ
11 ส.ค. 2558

ธนาคารเตือนครึ่งปีหลังบาทผันผวนหนักจ่อรูดลึกกว่า 36/เหรียญสหรัฐ
นายอมรเทพ จาวะลา ผู้อำนวยการสำนักวิจัย สายบริหารความเสี่ยง ธนาคารซีไอเอ็มบี ไทย เปิดเผยว่า ค่าเงินบาทช่วงครึ่งหลังของปีนี้ยังคงผันผวน โดยหากสหรัฐขึ้นดอกเบี้ยและไทยคงดอกเบี้ยในระดับเดิม ก็มีโอกาสที่เงินบาทจะอ่อนค่าลงถึง 36 บาท/เหรียญสหรัฐได้ ซึ่งอาจดีต่อภาคการส่งออก 
อย่างไรก็ตาม หากเศรษฐกิจมีความเสี่ยงที่จะถดถอยทางเทคนิค หรือจีดีพีติดลบ 2 ไตรมาสติดต่อกัน และธนาคารแห่งประเทศไทย (ธปท.) ลดดอกเบี้ยลงอีก จะทำให้สวนทางกับสหรัฐที่ขึ้นดอกเบี้ยกลายเป็นความเสี่ยงมากขึ้น มีโอกาสที่จะเกิดภาวะเงินทุนต่างชาติไหลออกมากกว่ากรณีที่ไทยคงดอกเบี้ย เงินบาทจะอ่อนค่ามากกว่าที่คาด
ทั้งนี้ เฉพาะเดือน ก.ค. เงินบาทอ่อนค่าลง 3.5% ทำให้ 7 เดือนที่ผ่านมาเงินบาทอ่อนค่าลง 6% มาอยู่ที่ 35 บาท/เหรียญสหรัฐ